Vinícius Júnior
Vinícius José Paixão de Oliveira Júnior (født d. 12. juli 2000) er en brasiliansk professionel fodboldspiller, som spiller for La Liga-klubben Real Madrid og Brasiliens landshold.

Klubkarriere

Flamengo 
Vinícius Junior begyndte sin karriere hos Flamengo, hvor han gjorde sin professionelle debut i maj 2017 i en alder af kun 16 år. Allerede før han havde gjort sin debut havde der været interesse i ham fra forskellige klubber i Europa.

Real Madrid 
Den 23. maj 2017 blev det annonceret at han ville skifte til Real Madrid. Skiftet ville dog først tage sted den 12. juli 2018, eftersom at FIFA-regler siger, at man skal være over 18 for en international transfer. Med en pris på 46 millioner euro, blev han hermed den dyreste spiller under 19-år nogensinde.

Han blev præsenteret som Real Madrid spiller den 20. juli 2018, og gjorde sin debut for klubben den 29. september af samme år.

Han scorede det eneste mål i Champions League finalen 2022, da Real Madrid vandt 1-0 over Liverpool.

Landsholdskarriere

Ungdomslandshold 
Vinícius Junior har repræsenteret Brasilien på flere ungdomslandshold. 

Han var i 2017 del af Brasiliens trup til det Sydamerikanske U/17-mesterskab. Brasilien vandt her tuneringen, og Vinicius Jr. blev kåret som tuneringens bedste spiller.

Seniorlandshold 
Vinícius Junior debuterede for Brasiliens landshold den 11. september 2019. Han var del af Brasiliens trup til Copa América 2021.

Titler 
Real Madrid
 La Liga: 2 (2019–20, 2021–22)

 Supercopa de España: 2 (2019–20, 2021–22)
 UEFA Champions League: 1 (2021–22)

 FIFA Club World Cup: 1 (2018)

Brasilien U/15

 Sydamerikanske U/15-mesterskab: 1 (2015)

Brasilien U/17

 Sydamerikanske U/17-mesterskab: 1 (2017)

individuelle

 Sydamerikanske U/17-mesterskab Tuneringens spiller: 1 (2017)
 UEFA Champions League Sæsonens hold: 1 (2021–22)
 UEFA Champions League Sæsonens unge spiller: 1 (2021–22)

Kilder

Eksterne henvisninger 

Fodboldspillere fra Brasilien
Fodboldlandsholdsspillere fra Brasilien
Midtbanespillere (fodbold)
Fodboldspillere fra Clube de Regatas do Flamengo
Fodboldspillere fra Real Madrid Castilla
Fodboldspillere fra Real Madrid CF
Deltagere ved Copa América 2021
Deltagere ved verdensmesterskabet i fodbold 2022